《小极音哑感赋四首 其一》
清代·陈曾寿

中藏失清虚，寒燠乃见侵。冷饮遏肺气，晨起忽成瘖。

甚难一字吐，岂凛三缄箴。平生坐口过，忍俊每不禁。

恶业有体相，虚空恐难任。病哑暂自幸，寡言神所钦。

吾闻古至言，中士先闭心。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。